IDEF0

=IDEF0=

Το IDEF0 προήλθε από μια εδραιωμένη στο χώρο γραφική γλώσσα την Structured Analysis and Design Technique (SADT). Η αεροπορία των Ηνωμένων Πολιτειών ανέθεσε στους δημιουργούς του SADT να αναπτύξουν μια μέθοδο μοντελοποίησης λειτουργιών για την ανάλυση της λειτουργικότητας ενός συστήματος. Τα μοντέλα IDEF0 βοηθούν στην **οργάνωση της ανάλυσης ενός συστήματος** και προάγουν την **καλή επικοινωνία** μεταξύ του αναλυτή και του πελάτη. Το IDEF0 είναι χρήσιμο στην καθιέρωση του πεδίου μιας ανάλυσης και ειδικότερα μιας ανάλυσης λειτουργιών.

Σαν όργανο επικοινωνίας το IDEF0 ενισχύει τη συμμετοχή ειδικών και τη λήψη συναινετικών αποφάσεων μέσω των απλουστευμένων γραφικών.

Ως όργανο ανάλυσης το IDEF0 βοηθά τον αναλυτή στον προσδιορισμό των λειτουργιών που επιτελούνται, στο τι απαιτείται για την επιτέλεση τους, στο τι κάνει το υπάρχον σύστημα σωστά και τι κάνει λάθος.

Κατά συνέπεια, τα μοντέλα IDEF0 δημιουργούνται συχνά ως ένας από τους πρώτους στόχους μιας προσπάθειας ανάπτυξης συστημάτων.

Τον Δεκέμβριο του 1993 το Computer Systems Laboratory του National Institute of Standards and Technology (NIST) εξέδωσε το IDEF0 ως ένα πρότυπο για την Μοντελοποίηση Λειτουργιών στην FIPS έκδοση 183.


 * [[image:idef0.jpg caption="Εικόνα 3. Το Πρότυπο IDEF0"]] ||
 * Εικόνα 3. Το Πρότυπο IDEF0 ||

Τα IDEF0 διαγράμματα που σχεδιάζονται για την ενίσχυση της επικοινωνίας ακολουθούν τα παρακάτω :
 *  Τα διαγράμματα βασίζονται σε απλά γραφήματα με κουτιά και βέλη.
 *  Λεζάντες κειμένου περιγράφουν τα κουτιά και τα βέλη, ενώ το νόημα των στοιχείων του διαγράμματος επεξηγείται με κείμενο.
 *  Η λεπτομέρεια επεκτείνεται σταδιακά με ιεραρχική δομή. Οι κυριότερες λειτουργίες βρίσκονται στην κορυφή ενώ ακολουθούν επίπεδα υπολειτουργιών.
 *  Ένας "Χάρτης Κόμβων" παρέχει έναν γρήγορο τρόπο εντοπισμού των απαιτούμενων λεπτομερειών μέσα στο ιεραρχικής δομής διάγραμμα.
 *  Η λεπτομέρεια περιορίζεται σε έξι το πολύ υπολειτουργίες σε κάθε διαδοχική λειτουργία.